ועדת הכלכלה, כנסת 16, פרוטוקול מספר 598, 2006-03-21 10:10

אמנון כהן: אני פותח את הדיון של ועדת הכלכה בנושא אגרות הטיס (אגרות רישום, רישוי ותיעוד), התשס"ו-2005.

אמנון כהן: בנושא טיס בטיחות הוועדה קיימה כמה דיונים, והתברר לה אז שאין די פקחים ומפקחים בנושא זה.

אמנון כהן: נאמר לנו שמתקינים תקנות, ומינהל התעופה קיבל עצמאות בחוק, ולמעשה הגיש, בתיאום עם משרד התחבורה, עם השר, את תקנות הטיס.

אמנון כהן: הן אמורות לטפל בכל מכלול הבעיות.

אמנון כהן: כשקראתי את התקנות וכשביקשו ממני לקיים דיון כי הנושא דחוף וחשוב, הבעתי את העמדה שלי, שהתקנות לא טובות בכלל, שהן לא מטפלות באופן אובייקטיבי ושוויוני בכל החברות הטיסה.

אמנון כהן: דיברתי אתם על כמה חלופות, רציתי לקיים כאן דיון, ללמוד ולשמוע את כל הצדדים, על מנת למצוא נוסחה.

אמנון כהן: אם יש עבירות מגוחכות מלפני שנים, שלא יעלו אותן, לטפל בהן באופן מידתי.

אמנון כהן: יש דברים שלא נאשר בכלל.

אמנון כהן: גם תקציב מינהל התעופה, שהוא כמעט פי ארבעה כשהוא גדל – גם כאן רציתי לדעת מה פתאום להגדיל מייד פי ארבעה, למה לא לעשות זאת בצורה מדורגת.

חיים כץ: ואם צריך את זה בכלל, גם את זה לבדוק.

אמנון כהן: אני שמח שמשום שקבענו את הדיון להיום, משרד התחבורה התחיל בדיונים אינטנסיביים עם האוצר.

אמנון כהן: היו כמה חלופות, ואולי אנחנו עמדנו להמליץ לפני השר על חלופות אחרות.

אמנון כהן: על מנת שהתקנות יובאו בצורה מסודרת, אנחנו מבקשים לשבת עם כל הגורמים הנוגעים בדבר, כולל חברות התעופה הישראליות, שעובדות ונותנות שירות לעם ישראל.

אמנון כהן: חשוב גם שהנטל יהיה שוויוני מול החברות הזרות.

אמנון כהן: אני שמח שהיו דיונים עד חצות הלילה, כך הבנתי ממנכ"ל משרד התחבורה, והתקנות שעומדות על הפרק היום הן לא אותן תקנות שיבואו מאוחר יותר.

אמנון כהן: התקנות שנמצאות היום על השולחן של ועדת הכלכלה, אני לא רוצה לדון בהן – אם הן לא אותן תקנות שאנחנו צריכים לאשר.

אמנון כהן: המנכ"ל יגיד במה מדובר פחות או יותר, מתי המשרד מתכוון להביא את התקנות החדשות, אחרי ההגעה לסיכום כזה או אחר.

אמנון כהן: גם את זה נשמע, נראה אם הוועדה מוכנה לשמוע או לקבל את ההסדר החדש שהגעתם אליו.

אמנון כהן: כמובן גם לוועדה יש מה לומר בנושא זה.

אמנון כהן: המנכ"ל יקבל את זכות הדיבור, הוא יידע אותנו במה מדובר, ונחליט אם בכלל נקיים דיון או לא, אם ההסדר שהגעתם אליו משמעותי.

אמנון כהן: אני רוצה לשמוע את עמדת המנכ"ל.

אבשלום וילן: יש לי רק שאלת הבהרה ליועצת המשפטית של הוועדה.

אבשלום וילן: לנוכח פסיקת היועץ המשפטי לממשלה – במקרה זה היה על סל התרופות – שקבע שלפני בחירות הוא מתנגד עקרונית לכל מחטף שעלול להיווצר, האם בכלל אפשר לקבל החלטה שבוע לפני הבחירות, החלטה שיש לה משמעויות על ציבורים גדולים.

אבשלום וילן: אני שואל מבחינה משפטית בלבד.

אליעזר כהן: זה הטיעון המרכזי שלי גם.

אליעזר כהן: היו"ר אמנון כהן: לפני שנגיע לטיעון המרכזי, אם בכלל נצטרך לעשות דיון, אני מבקש ממנכ"ל משרד התחבורה להגיד את דברו.

אבשלום וילן: השאלה היא אם מותר לנו לדון.

אמנון כהן: זימנתי דיון, אני דן, אני לא עובד אצל היועץ המשפטי לממשלה.

אמנון כהן: אני עושה מה שטוב למדינת ישראל, בנושא הבטיחות של מדינת ישראל.

אמנון כהן: אני לא עובד אצל אף אחד.

אמנון כהן: אנחנו מקיימים דיון, אם צריך.

אמנון כהן: נשמע את מנכ"ל משרד התחבורה, נחליט אחר כך.

אמנון כהן: גברתי היועצת המשפטית, תשיבי לחבר הכנסת, אם נצטרך.

אריה בר: יושב-ראש הוועדה, חברי הכנסת, אורחים, במהלך החודשים האחרונים ניהלנו סבב של שיחות.

אמנון כהן: טוב שקבעתי תאריך, כי החלטתם לקיים סבב שיחות.

אריה בר: לא, זה מלפני כמה חודשים, אבל קודם כול אני מודה לך שקבעת תאריך.

אליעזר כהן: אנחנו לא יודעים מה הם סיכמו אבל אנחנו עומדים לדון היום, גם כן שיטת עבודה.

אריה בר: בחודשים האחרונים ניהלנו שיחות רבות עם הגורמים שהתקנות האלה ישפיעו עליהם.

אריה בר: ניהלנו גם שיחות עם גורמי הממשלה, כמובן – האוצר, נציבות שירות המדינה, הממונה על השכר וכיוצא באלה.

אריה בר: נכון, אומנם זה מאוחר, אבל אתמול בלילה הגענו עם האוצר להסכם שונה מזה שמונח לפניכם, ההסכם שהגענו אליו עם האוצר שונה באופן מהותי, אלו יהיו תקנות שונות.

אריה בר: אני יכול לפרט אותו: הגענו להסדר שהתקציב הכולל יהיה 50 מיליון ש"ח – במקום 62 מיליון ש"ח, כפי שמופיע אצלכם בתקנות.

אריה בר: החלוקה תהיה כך: 25 מיליון ש"ח תקציב מדינה, ו-25 מיליון ש"ח אגרות והיטלים.

אריה בר: הדבר מחייב שינוי בתקנות.

אבשלום וילן: כמה זה היום?

אריה בר: היום, מתקציב של 62 מיליון ש"ח, 20 מיליון ש"ח זה תקציב מדינה ו-42 מיליון ש"ח זה אגרות והיטלים.

אריה בר: זה שינוי משמעותי מאוד.

אריה בר: אני מצטער לפני כולם שההסדר הזה סוכם רק אתמול בלילה.

אריה בר: חיים כץ: כמה זה היום בפועל?

אריה בר: אני מתבייש להגיד.

חיים כץ: אל תתבייש.

חיים כץ: פה לא צריך להתבייש.

אריה בר: 11 מיליון ש"ח.

אריה בר: אני אגיד לך יותר מזה, גם לא גבו את האגרות.

חיים כץ: כמה זה בפועל?

אריה בר: אני מסביר, לא גבו את האגרות.

אריה בר: גבו סכומים קטנים מהתעשייה האווירית.

קריאה: שילמנו הרבה כסף.

אריה בר: אתה שילמת הרבה כסף, אני יודע.

אריה בר: אני גם יודע אם זה הרבה או מעט.

אריה בר: העניין הוא שחלק גדול מהאגרות לא נגבו בכלל.

אריה בר: זה נוח למי שלא משלמים.

אריה בר: בכל הכבוד, האגרות למטוס קטן פרטי היו 290 ₪, אגרה שנתית.

קריאה: אין סכום כזה.

אמנון כהן: רגע.

אמנון כהן: תנו למנכ"ל לדבר.

משה כחלון: הסכום הוא 595 ₪.

אריה בר: אני מקבל את ההצעה של היושב-ראש: נגיש תקנות חדשות, מתואמות עם האוצר.

אמנון כהן: לא רק עם האוצר, גם עם החברות.

אמנון כהן: שמע אותן.

אמנון כהן: אריה בר: זה לא יכול להיות מתואם אתן, אבל נשמע אותן.

אמנון כהן: זה לא יכול להיות מתואם אתן.

אמנון כהן: הן לא יסכימו.

אמנון כהן: אני מבקש עוד דבר אחד: שהנטל יהיה לא רק על החברות הישראליות.

אמנון כהן: גם חברות זרות, שמינהל התעופה נותן להן שירות – צריך למצוא לגביהן נוסחה, שגם הן יהיו שותפות באגרות הללו.

אמנון כהן: אם לא, אנחנו נצטרך לחפש.

אמנון כהן: אתם אנשי המקצוע.

אמנון כהן: תנחה את הגופים שלא רק החברות הישראליות ישלמו את כל הנטל של האגרות הללו.

אודי זהר: אגרות כאלה אינן מקובלות בעולם, הסכנה היא שאם תהיה אגרה על החברות,

אמנון כהן: תחליט מה שאתה רוצה, אבל הנטל יהיה שוויוני בין החברות.

אמנון כהן: כל מי שמקבל שירות, שישלם.

אבשלום וילן: זה לא מקובל בעולם, צריך ללמוד את הנושא.

אבשלום וילן: אני לא יודע אם אתה צודק או לא.

אבשלום וילן: אני מסכים עם הקביעה שלך שחייבים ללמוד את הנושא ולהחליט אחרי שבדקנו.

אמנון כהן: תציעו נוסחה.

אמנון כהן: כעת היועצת המשפטית תדבר, היא התבקשה לתת תשובה.

אתי בנדלר: חבר הכנסת וילן, שאלת אותי שאלה.

אתי בנדלר: אני מניחה שלאור דבריו של מנכ"ל משרד התחבורה, התשובה שלי מתייתרת.

אתי בנדלר: ממילא אין היום בפני הוועדה תקנות שהיא מתבקשת לאשר.

אתי בנדלר: במילים אחרות אמר מנכ"ל המשרד שהשר מושך את הצעת התקנות שהועברה לוועדה.

אתי בנדלר: לוועדה יועברו תקנות חדשות.

אמנון כהן: אני רוצה להתנצל בפני כל מי שהוזמנו.

אמנון כהן: אני מבקש מכל הגופים שנמצאים כאן שתקיימו דיאלוג כלשהו, לפני שסוגרים את התקנות.

אמנון כהן: מי שחושב שקופח או לא נענה או לא התחשבו בו, שיעביר פנייה לוועדה.

אמנון כהן: אדאג שייפגשו אתכם, שלפחות ישמעו אתכם.

אמנון כהן: זו רפורמה, זה לא פשוט, לא עושים את זה כל יום.

אמנון כהן: כשבונים משהו טוב, יש חילוקי דעות, כמובן, אבל כל מי שרוצה להביע עמדתו, שיביע ושיביאו את זה בחשבון עד כמה שאפשר.

אליעזר כהן: אני שמח שלא מצביעים היום, אבל אני רוצה לציין משהו, שכדאי שיתחשבו בו בעתיד, בהמשך הדיון.

אליעזר כהן: אני שמח שהורדת את זה מסדר היום.

אמנון כהן: נאלצתי להוריד.

אמנון כהן: אליעזר כהן: נאלצת להוריד.

אמנון כהן: אם היתה הצבעה, רובנו היינו נגד, וזה היה נופל ממילא.

אמנון כהן: מה היה נופל?

אמנון כהן: קדימה היתה מגייסת את כולם.

משה כחלון: הם רק 14 חברי כנסת.

משה כחלון: הם גנבו שלטון, אבל הם רק 14 חברי כנסת.

אבשלום וילן: רק עוד שבוע אפשר לומר זאת.

אליעזר כהן: אדוני היושב-ראש, הנושא רציני מכדי שנבצע בו מחטף.

אמנון כהן: אני מוחה.

אמנון כהן: אם אתה אומר "מחטף" זה כאילו אני עושה מחטף.

אמנון כהן: אני לא עושה מחטפים.

חיים כץ: אין, הוא הבין.

אמנון כהן: חבר הכנסת כהן, ועדת הכלכלה מעולם לא עשתה מחטפים.

משה כחלון: לא כשאמנון כהן היושב-ראש.

אמנון כהן: אני מבקש ממך שתחזור בך.

אליעזר כהן: אתמול ועדת הכספים עשתה מחטף ענק, עם שלושה חברי כנסת.

אליעזר כהן: אתמול, לא לפני שנה.

אמנון כהן: אנחנו לא עושים מחטפים.

חיים כץ: בימיך לא.

חיים כץ: היו"ר אמנון כהן: אף פעם לא עשיתי.

יגאל יאסינוב: לפניך – אוהו.

אליעזר כהן: אני מבין שלא נצביע היום על התקנות.

אליעזר כהן: אתה יודע מה, אגיב בכתב את מה שיש לי להגיב.

אמנון כהן: תודה.

אמנון כהן: המנכ"ל רוצה לומר משהו חשוב.

אריה בר: אני רק רוצה להבהיר עוד נקודה אחת:

אריה בר: ההצעה מדברת על הקטנת התקציב מ-62 מיליון ש"ח ל-50 מיליון ש"ח.

אריה בר: המשמעות היא שחלק מהפעילות שהיתה מתוכננת להתבצע כנראה לא תתבצע.

אמנון כהן: כי אין תקציב מדינה.

אמנון כהן: מה יהיה בממשלה הבאה?

אריה בר: נציג זאת לוועדה, והוועדה תצטרך להתייחס גם לזה.

אליעזר כהן: השאלה החשובה היא מה יהיה חלקה של הממשלה בתקציב?

אליעזר כהן: זאת הנקודה.

אמנון כהן: תודה.

אודי זהר: אני מבקש לומר כמה דברים לפרוטוקול.

אודי זהר: אנחנו דנים גם באחריות, לא רק בכסף.

אודי זהר: אגיד כמה מילים על הפערים: הפערים שאני מתמודד אתם הם אין-סופיים.

אודי זהר: אתן דוגמה.

אודי זהר: אני רוצה לומר שבעיניים שלי, אם אני לא מתחיל לגייס אנשים,

אמנון כהן: תתחיל, מה אתה רוצה מאתנו?

אודי זהר: אני מנסה להסביר.

אודי זהר: היו"ר אמנון כהן: לא כרגע, אני מצטער, זאת לא הבמה.

אודי זהר: שב עם השר, תקראו את התקנות, תביאו את זה לוועדה, והיא תדון.

אודי זהר: אתה מדבר על המצוקה שלך, ואני לא יכול לעזור.

אודי זהר: המצוקה היא לא שלי אישית, היא מצוקה של המדינה.

אודי זהר: המדינה מחויבת לעשות דברים.

אמנון כהן: פנה למדינה, למשרד התחבורה ולמשרד האוצר, שב אתם.

אמנון כהן: כשיגיעו התקנות, נדון בהן.

אמנון כהן: לפני חצי שנה אמרתי לך שתביא תקנות.

אמנון כהן: אתה אומר "מדינה", אבל לא אומר שום דבר, בכל הכבוד.

אמנון כהן: תודה רבה.